**Rækkeklemmer til energiteknikken**

Phoenix Contact leverer tre rækkeklemmetyper, der er velegnede til at fordele, måle og rangere inden for energisektoren.

De stikbare Combi-rækkeklemmer med et tværsnitsområde op til 10 mm² egner sig til energifordeling og til opbygning af modulære koblingsanlæg.

De kompakte transformer-skilleklemmer PTME er konstrueret til ledningstværsnit op til 10 mm². En nyhed er også kortslutningsstikket, der automatisk sikrer en kortslutning af strømtransformeren, inden afbrydelsen sker. Det sikrer en høj sikkerhed i strømtransformer-målekredse. I forbindelse med de tilhørende grundklemmer er fejlbetjening og ødelæggelse af den tilsluttede strømtransformer dermed udelukket.

Signaler og data fra sensorer inden for energiteknikken kan rangeres pladsbesparende ved anvendelse af den nye stikbare fler-etageklemme PT 2,5. Flere brokoblings-og rangermuligheder giver en høj fleksibilitet.

Klemmerne er konstrueret med den enkle Push-In-tilslutningsteknik. Den muliggør ledningstilslutningen blot ved at stikke ledningen ind i tilslutningshullet, helt uden brug af værktøj. For at løsne lederen igen er det kun nødvendigt at trykke på den orange udløsetast. Rækkeklemmerne udnytter fordelene fra CLIPLINE complete-rækkeklemmesystemet med standardiseret systemtilbehør som f.eks. stikbare kortslutningsbroer, opmærkningssystemer og teststik.